Statybos sektoriaus darbuotojų saugos ir sveikatos mokymo ir kompetencijų vertinimo bei tvirtinimo nuostatų   
2 priedas

# **DARBUOTOJŲ SAUGOS IR SVEIKATOS MOKYMO ORGANIZACIJŲ AKREDITACIJOS TVARKOS APRAŠAS**

# **1. BENDROSIOS NUOSTATOS**

1.1. Darbų saugos ir sveikatos mokymo organizacijų akreditacijos tvarkos aprašas (toliau Akreditacijos aprašas) nustato reikalavimus organizacijoms, siekiančioms įgyti teisę mokyti ir vertinti asmenis pagal LSA patvirtintas darbuotojų saugos ir sveikatos programas, vertinti šių asmenų įgytas teorines žinias ir praktinius įgūdžius, dokumentų teikimo, vertinimo, akreditacijos suteikimo, atsisakymo ją suteikti, suteiktos akreditacijos priežiūros, sustabdymo ir akreditacijos panaikinimo tvarką.

1.2. Organizacija šiame apraše suprantama kaip Lietuvos Respublikos juridinis asmuo, Europos sąjungos valstybės – narės juridinis asmuo arba jų padalinys (toliau – Organizacija).

1.3. Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos profesinio mokymo įstatyme, Lietuvos Respublikos atitikties įvertinimo įstatyme ir Lietuvos Respublikos paslaugų įstatyme vartojamas sąvokas.

# **2. REIKALAVIMAI ORGANIZACIJOMS**

**2.1. Bendrieji reikalavimai**

2.1.1. Organizacija turi būti teisėtai įsteigta ir veikti nepertraukiamai bent dvejus metus.

2.1.2. Dėl Organizacijos neturi būti galiojančio apkaltinamojo teismo nuosprendžio, neturi būti iškelta bankroto byla ir organizacija negali būti likviduojama.

2.1.3. Organizacija neturi būti skolinga Lietuvos Respublikos valstybės biudžetui, savivaldybių biudžetams, fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos, ir nebūti skolinga Valstybinio socialinio draudimo fondo biudžetui.

2.1.4. Organizacija turi turėti galiojantį civilinės atsakomybės draudimą.

**2.2. Fizinių išteklių reikalavimai**

2.1.1. Teoriniams mokymams ir žinių vertinimams Organizacija turi turėti (arba kitais būdais disponuoti) mokymui pritaikytas patalpas ir priemones pagal vienu metu mokomų ir vertinamų asmenų skaičių:

a) patalpos turi atitikti higienos normų reikalavimus. Kiekvienam mokomam asmeniui mokymo patalpoje turi būti numatyta ne mažesnė kaip 1,7 kv. m mokymosi vieta. Jei mokymai vyksta kartu naudojant praktinio mokymo priemones – kiekvienam mokomam asmeniui turi būti numatyta ne mažesnė kaip 2,4 kv. m. mokymosi vieta;

b) organizacija gali turi turėti (arba kitais būdais disponuoti) mobiliąsias mokymo ir vertinimo priemones, joms keliami tokie patys a) papunktyje nurodyti reikalavimai;

c) organizacija gali mokymus ir vertinimus atlikti statybvietėje, galioja tie patys ploto vienam asmeniui a) papunktyje nurodyti reikalavimai;

d) organizacija gali mokymus atlikti nuotoliniu būdu, tam turi turėti (arba kitais būdais disponuoti) šiam tikslui pritaikytas priemones, leidžiančias interaktyvų bendravimą su mokomais asmenimis;

2.1.2. Praktiniams mokymams ir gebėjimų bei praktinių žinių vertinimams Organizacija turi turėti (arba kitais būdais disponuoti) patalpas ar lauko aikšteles ir priemones pagal mokymo programas ir vienu metu mokomų ir vertinamų asmenų skaičių:

a) patalpoms ir aikštelėms taikomi 2.1.1. a) papunkčio reikalavimai;

b) Organizacija turi užtikrinti, kad vienas priemonių komplektus būtų skirtas ne daugiau kaip 3-4 vienu metu mokomiems ar vertinamiems (jei užduotys asmeninės) ir ne daugiau kaip 6-7 vienu metu mokomiems ar vertinamiems asmenims (tai yra dviem grupėm, jei užduotys yra grupinės).

b) skaitmeninės priemonės ar simuliatoriai laikomi tinkamais, jei užtikrina tuos pačius fizinius pojūčius ir asmens motorikos reikalavimus kaip ir fizinės priemonės;

c) praktinio mokymo ir vertinimo vietos gali būti statybvietėje, tuo atveju galioja visi šio punkto reikalavimai.

**2.3. Personalo išteklių reikalavimai**

2.3.1. Organizacija turi turėti darbuotojus mokymų ir vertinimų organizavimui įskaitant prašymų priėmimą, registravimą, asmenų informavimą, mokymų ir vertinimų grafiko tvarkymą, duomenų tvarkymą STATREG sistemoje ir kt. pagal numatomą mokyti ir vertinti asmenų skaičių.

2.3.2. turėti mokytojų pagal pasirinktas mokymo programas ir numatomą vienu metu mokyti asmenų skaičių.

2.3.3. Mokytojo patirtis ir kvalifikacija yra tinkami, jei mokytojas atitinka visus šiuos reikalavimus:

a) įgijęs kvalifikaciją vertinamoje srityje ar jai lygiavertę;

b) įgijęs ne mažesnę nei 2 metų praktinio darbo patirtį mokomoje srityje arba ne mažesnę nei 2 metų mokymo patirtį;

c) išklausęs ne trumpesnę kaip 16 akademinių valandų trukmės mokymus pagal pedagogikos ir visų susijusių dalykų mokymo programą. Programos turinio reikalavimus nustatyto mokymo Organizacija.

2.3.4. Turėti kompetencijų vertintojų pagal pasirinktas mokymo programas ir numatomą vienu metu mokyti asmenų skaičių.

2.3.5. Kompetencijų vertintojų patirtis ir kvalifikacija yra tinkami, jei vertintojas atitinka visus šiuos reikalavimus:

a) įgijęs kvalifikaciją vertinamoje srityje ar jai lygiavertę;

b) įgijęs ne mažesnę nei 2 metų praktinio darbo patirtį vertinamoje srityje arba ne mažesnę nei 2 metų kompetencijų vertinimo patirtį;

c) išklausęs ne trumpesnę kaip 8 akademinių valandų trukmės mokymus pagal mokymo programą, skirtą kompetencijų vertintojams. Programos turinio reikalavimus nustatyto mokymo organizacija.

**2.4 Vadybos sistemos reikalavimai**

2.4.1. Organizacija turi turėti dokumentuotą ir veikiančią vadybos sistemą, užtikrinančią mokymo ir vertinimo kokybę, turinį, saugą bei nuolatinę atitiktį šio Aprašo reikalavimams. Vadybos sistema mažiausiai turi apimti:

a) Organizacijos valdymo struktūros, atsakomybių ir pareigų aprašymus;

b) mokymų ir vertinimų įrašų bei dokumentų tvarkymą;

c) skundų, neatitikčių valdymą ir prevenciją.

**2.5. Informacijos ir įrašų reikalavimai**

2.5.1. Organizacija turi užtikrinti, kad būtų skelbiama viešai prieinama informacija apie mokymus ir vertinimus, įskaitant registraciją ar kitas dalyvavimo galimybes ir reikalavimus, vietos, kontaktai konsultacijoms.

2.5.2. Informacija gali būti skelbiama Organizacijos tinklapyje, LSA tinklapyje, VDI tinklapyje arba kitomis Organizacijos nustatytomis priemonėmis.

2.5.3. Organizacija turi nustatyti ir prižiūrėti įrašų tvarką nuo prašymo iki pažymėjimo, patvirtintos kompetencijos, kortelės išdavimo, taip pat užsakovų skundų ir atsiliepimų.

2.5.4. Organizacija turi saugoti personalo apmokymų ir kvalifikacijų įrašus.

**2.6. Mokymo proceso reikalavimai**

2.6.1. Organizacija turi turėti dokumentuotą mokymo tvarką (-as) arba/ir procedūras.

2.6.2. Tvarkoje arba/ir procedūrose turi būti nurodyti mokymo būdai ir jų derinimas, saugos užtikrinimas mokymo metu.

2.6.3. Organizacija turi turėti mokymo medžiagą pagal pasirinktas mokymo programas.

**2.7. Vertinimo proceso reikalavimai**

2.7.1. Organizacija turi turėti klausimynus pagal kiekvieną pasirinktą programą.

2.7.2. Organizacija turi turėti praktinės užduotis pagal kiekvieną pasirinktą programą.

2.7.3. Organizacija turi turėti patvirtintą teorinio ir praktinio vertinimo tvarką ir/arba procedūras, kurios apimtų vertinimo aspektus, sprendimų priėmimo tvarką, nešališkumo užtikrinimo būdus ir reikalavimus, egzaminų (vertinimų) ir sprendimų įrašus, naudojamas kompiuterines sistemas ar duomenų bazes.

2.7.4. Organizacija turi turėti visas priemones nešališkumo užtikrinimui, kad vertinime nedalyvautų mokymuose dalyvavę mokytojai, kad nedalyvautu su vertinamaisiais artimais giminystės ar kitokiais ryšiais susiję vertintojai ir kita.

# **3. ORGANIZACIJŲ VERTINIMAS IR AKREDITAVIMAS**

3.1. Akreditacijai gauti Organizacija pateikia priede nustatytos formos vadovo arba jo įgalioto asmens pasirašytą paraišką ir jos priedus Lietuvos statybininkų asociacijai el. paštu info@statreg.lt .

3.2. Lietuvos statybininkų asociacija (LSA) gali nustatyti akreditacijos mokestį vertinimo sąnaudoms padengti. Priėmus sprendimą dėl objektyvių priežasčių Organizacijai akreditacijos nesuteikti, mokestis negrąžinamas.

3.4. LSA nustatyta tvarka paskirti ekspertai įvertina Organizacijos pateiktą prašymą ir dokumentus ir per 20 darbo dienų nuo Paraiškos ir jos priedų gavimo dienos nustato, ar pateiktoje Paraiškoje ir jos prieduose nėra trūkumų, kurie gali būti ištaisomi, priima sprendimą atlikti Organizacijos auditą vietoje.

3.5. Jei Paraiškoje ir jos prieduose nustatoma trūkumų, ekspertai per 5 darbo dienas nuo trūkumų nustatymo dienos Organizacijai išsiunčia pranešimą nurodydami nustatytus trūkumus ir nurodo trūkumams pašalinti.

3.6. Organizacijai per nustatytą terminą nepašalinus Paraiškoje ir jos prieduose nustatytų trūkumų, Institucijos auditas neatliekamas ir siunčiamas motyvuotas pranešimas.

3.7. Organizacijos auditą vietoje paskirtu laiku atlieka du arba trys LSA ir Valstybinės darbo inspekcijos (VDI) paskirti ekspertai.

3.8. Ekspertai Paraiškos ir jos priedų vertinimo metu gautą informaciją privalo naudoti tik vertinimui atlikti, gautos, reikalavimus akreditacijai pagrindžiančios medžiagos negali savarankiškai dauginti ar kitaip viešinti. Komisija turi sąžiningai siekti vertinimo tikslo ir objektyviai atlikti vertinimą, profesionaliai ir etiškai elgtis su Institucija, nepiktnaudžiauti vertintojo padėtimi.

3.9. Esant grėsmei kilti viešųjų ir privačių interesų konfliktui, ekspertas turi nusišalinti nuo Organizacijos vertinimo ir apie tai nedelsdami pranešti LSA vadovui.

3.10. Ekspertai teikia LSA vadovui arba jo paskirtam asmeniui Organizacijos Vertinimo protokolą, kuriame pagal kiekvieną šio Aprašo reikalavimą surašomos vertinimo išvados.

3.11. LSA vadovas, gavęs Vertinimo protokolą, įvertina pateiktas Komisijos išvadas ir per 5 darbo dienas priima vieną iš sprendimų:

a) suteikti Organizacijai akreditaciją kartu su teise naudoti LSA mokymo programas ir STATREG duomenų bazę mokymo Organizacijos vardu;

b) nesuteikti Organizacijai akreditacijos tokį sprendimas pagrindžiant svariais argumentais;

c) pakartoti Organizacijos auditą, nurodant tokio sprendimo priežastis. Šiuo atveju Organizacijai nurodomas terminas trūkumams pašalinti.

# **4. ORGANIZACIJŲ VEIKLOS PRIEŽIŪRA IR STEBĖSENA**

4.1. Akredituotų organizacijų veiklos priežiūrai po 1 metų vykdomas pakartotinis auditas.

4.2. Pagal pakartotinio audito rezultatus nustatomas kitų auditų periodiškumas. Jei nenustatyta nei vienos kritinės neatitikties, kitas priežiūros auditas numatomas už 2 metų, jei nustatoma viena ar daugiau kritinių neatitikčių, kitas priežiūros auditas numatomas už 1 metų.

4.3. Organizacijos veiklos stebėsenos tikslais LSA registruoja ir vertina organizacijų ir fizinių asmenų skundus bei atsiliepimus. Gavus pagrįstos informacijos apie reikalavimų nesilaikymą LSA gali paprašyti Organizacijos pateikti atnaujintą informaciją ir dokumentus, taip pat gali atlikti neplaninį auditą.

# **5. BAIGIAMOSIOS NUOSTATOS**

5.1. STATREG tinklapyje skelbiama: akredituotų Organizacijų sąrašas su Organizacijų kontaktais, programomis, pagal kurias jos yra akredituotos, taip pat akreditacijų atnaujinimas, sustabdymas ar panaikinimas.

5.2. Akredituota Organizacija neturi teisės įgalioti kitos Organizacijos atlikti kompetencijų mokymų ar kompetencijų vertinimų arba perduoti kitai akredituotai Organizacijai šios teisės pagal sutartį.

\_\_\_\_\_\_\_\_\_\_\_\_\_\_\_\_\_\_\_\_\_\_

# Darbuotojų saugos ir sveikatos mokymo organizacijų akreditacijos tvarkos aprašo priedas

**DARBUOTOJŲ SAUGOS IR SVEIKATOS MOKYMO IR VERTINIMO ORGANIZACIJOS AKREDITACIJOS PARAIŠKA**

Paraiškos forma pildoma vadovaujantis *Statybos sektoriaus darbuotojų saugos ir sveikatos mokymo ir kompetencijų vertinimo bei tvirtinimo nuostatais* ir *Darbuotojų saugos ir sveikatos mokymo organizacijų akreditacijos tvarkos aprašu (Nuostatų 1 priedas)*.

**1. ORGANIZACIJOS BENDRIEJI DUOMENYS**

|  |  |
| --- | --- |
| Paraiškos pateikimo data |  |
| Organizacijos pavadinimas |  |
| Organizacijos kodas |  |
| Organizacijos buveinės adresas |  |
| Organizacijos telefono numeris, el. pašto adresas |  |
| Kontaktinio asmens vardas, pavardė, telefono numeris,  el. pašto adresas |  |
| Organizacijos DSS mokymo ir vertinimo patirtis  *<Nurodoma programos, per paskutinius metus apmokytų asmenų skaičius ir mokymo patirtis metais>* |  |
| Organizacijos civilinės atsakomybės draudimo liudijimo numeris ir galiojimo data |  |

**2. PAGEIDAUJAMA AKREDITACIJOS SRITIS PAGAL MOKYMO PROGRAMAS**

|  |  |  |
| --- | --- | --- |
| Programos pavadinimas ir vienu metu mokomų asmenų skaičius | <Programos kodas, pavadinimas> | <Vienu metu mokomų asmenų skaičius> |
| Programos pavadinimas ir vienu metu mokomų asmenų skaičius |  |  |
|  | <Įterpiama tiek kiek reikia eilučių.> |  |
|  |  |  |

**3. ORGANIZACIJOS FIZINIAI IŠTEKLIAI**

|  |  |
| --- | --- |
| Organizacijos mokymo ir vertinimo patalpos  *<Adresas, plotas, trumpas aprašymas>* |  |
| Organizacijos mokymo ir vertinimo priemonės pagal kiekvieną programą *<Adresas, trumpas aprašymas>* |  |

**4. ORGANIZACIJOS PERSONALO IŠTEKLIAI**

|  |  |
| --- | --- |
| Turimi mokytojai, atitinkantys programose nurodytus reikalavimus  <Kiekvienos programos žymuo ir mokytojų skaičius> Sąrašas, nurodant patirtį ir kvalifikaciją/kompetencijas pateikiamas priedu.  *Priedu pateikiamos kvalifikacijų/kompetencijų dokumentų kopijos.* |  |
| Turimi vertintojai, atitinkantys programose nurodytus reikalavimus  <Kiekvienos programos žymuo ir vertintojų skaičius>. Sąrašas pateikiamas priedu. *Priedu pateikiamos kvalifikacijų/kompetencijų dokumentų kopijos.* |  |

**5. ORGANIZACIJOS VADYBOS SISTEMA**

|  |  |
| --- | --- |
| Įdiegtos vadybos sistemos pagrindinių dokumentų pavadinimai |  |
| Nuoroda į dokumentą, jei vadybos sistema parengta vadovaujantis dokumentu |  |

**6. ORGANIZACIJOS ĮRAŠAI IR INFORMACIJOS SAUGOJIMAS**

|  |  |
| --- | --- |
| Naudojamos priemonės, saugojimo būdai |  |
| Nuoroda į aprašantį dokumentą, jei Organizacija tokį turi |  |

**7. ORGANIZACIJOS MOKYMO PROCESAS**

|  |  |
| --- | --- |
| Mokymo būdai, Naudojamos priemonės |  |
| Nuoroda į aprašantį dokumentą, jei Organizacija tokį turi |  |

**8. ORGANIZACIJOS VERTINIMO PROCESAS**

|  |  |
| --- | --- |
| Mokymo būdai, Naudojamos priemonės |  |
| Nuoroda į aprašantį dokumentą, jei Organizacija tokį turi |  |

**9. PRIE PARAIŠKOS PRIDEDAMŲ DOKUMENTŲ SĄRAŠAS:**

|  |
| --- |
| *<Pateikiamas pridedamų dokumentų sąrašas, nurodomas dokumentų psl. skaičius>* |

**ORGANIZACIJOS ATSTOVO PATVIRTINIMAI IR ĮSIPAREIGOJIMAI**

1. Patvirtinu, kad šioje paraiškoje ir prie jos pridėtuose dokumentuose pateikta informacija yra teisinga.

2. Sutinku, kad pareiškėjo duomenys būtų tvarkomi šio Aprašo nustatytais tikslais.

3. Suprantu ir žinau, kad pareiškėjas privalo laikytis Lietuvos Respublikos asmens duomenų teisinės apsaugos įstatymo, 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei kitų teisės aktų, reglamentuojančių asmens duomenų teisinę apsaugą.

4. Įsipareigoju sudaryti sąlygas akreditacijos auditui vietoje suderintu laiku.

Organizacijos vadovo ar jo įgalioto asmens vardas, pavardė, pareigos, parašas.

\_\_\_\_\_\_\_\_\_\_\_\_\_\_\_\_\_\_\_\_